LĒMUMA PROJEKTS

2024.gada \_\_.februārī Lēmums Nr. \_\_\_\_

**Par Daugavpils valstspilsētas pašvaldības līdzdalības**

**izbeigšanu sabiedrībā ar ierobežotu atbildību „Daugavpils autobusu parks”**

Pamatojoties uz Pašvaldību likuma 10.panta pirmās daļas 9.punktu, Valsts pārvaldes iekārtas likuma 10.panta desmito daļu, 88.panta septīto daļu, Publiskas personas kapitāla daļu un kapitālsabiedrību pārvaldības likuma 9.panta pirmo un ceturto daļu,

ņemot vērā Konkurences padomes 08.01.2024. vēstulē Nr.1.7-2/12 „Par SIA „Daugavpils autobusu parks” izteikto viedokli,

ievērojot Konkurences padomes informatīvajā materiālā „Priekšnoteikumi publiskas personas līdzdalībai kapitālsabiedrībā un tās izvērtēšana” un „Apkopojums par 2020. un 2021.gadā sniegtajiem atzinumiem par publisko personu kapitālsabiedrību darbību sabiedriskā transporta un autostāvvietu pakalpojumu sniegšanas jomā” izteiktos secinājumus un priekšlikumus,

ievērojot Valsts kontroles 2023.gada 18.maija revīzijas ziņojumā „Vai jaunizveidotās pašvaldības ir izvērtējušas līdzdalību kapitālsabiedrībās normatīvajos aktos noteiktajā kārtībā un atbilstoši labai praksei?” ietverto ieteikumu par pašvaldību pienākumu nodrošināt visu tām piederošo kapitālsabiedrību līdzdalības pārvērtēšanas veikšanu atbilstoši normatīvo aktu prasībām, novēršot pašvaldību funkcijām nesaistītas komercdarbības veikšanu tām piederošajās kapitālsabiedrībās,

izpildot Valsts pārvaldes iekārtas likuma 88.panta pirmajā daļā noteiktos nosacījumus publiskas personas komercdarbības veikšanai un līdzdalības saglabāšanai kapitālsabiedrībās,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.februāra sēdes atzinumu, Finanšu komitejas 2024.gada \_\_.februāra sēdes atzinumu,

**Daugavpils valstspilsētas pašvaldības dome nolemj:**

1. Izbeigt Daugavpils valstspilsētas pašvaldības līdzdalību sabiedrībā ar ierobežotu atbildību „Daugavpils autobusu parks”, reģistrācijas Nr.41503007196.
2. Uzdot Daugavpils valstspilsētas pašvaldības izpilddirektoram organizēt kapitāla daļu atsavināšanu veicošās institūcijas atlasi un virzīšanu pilnvarojuma piešķiršanai Daugavpils valstspilsētas pašvaldības domes sēdē.

Pielikumā: Izvērtējuma kopsavilkums pašvaldības līdzdalības izbeigšanai kapitālsabiedrībā SIA „Daugavpils autobusu parks”.

Daugavpils valstspilsētas pašvaldības domes priekšsēdētājs A.Elksniņš